CELEX: 32022D0521
Language: lv
Date: 2022-03-28 00:00:00
Title: Eiropas Parlamenta, Padomes un Komisijas Lēmums (ES, Euratom) 2022/521 (2022. gada 28. marts), ar ko ieceļ Eiropas Biroja krāpšanas apkarošanai (OLAF) Uzraudzības komitejas locekļus

1.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 104/71
               
            
         EIROPAS PARLAMENTA, PADOMES UN KOMISIJAS LĒMUMS (ES, Euratom) 2022/521
         (2022. gada 28. marts),
         ar ko ieceļ Eiropas Biroja krāpšanas apkarošanai (OLAF) Uzraudzības komitejas locekļus
         EIROPAS PARLAMENTS, PADOME UN EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Atomenerģijas kopienas dibināšanas līgumu,
         ņemot vērā Eiropas Parlamenta un Padomes Regulu (ES, Euratom) Nr. 883/2013 (ar grozījumiem) (1) par izmeklēšanu, ko veic Eiropas Birojs krāpšanas apkarošanai (OLAF), un ar ko atceļ Eiropas Parlamenta un Padomes Regulu (EK) Nr. 1073/1999 un Padomes Regulu (Euratom) Nr. 1074/1999 (2), un jo īpaši tās 15. panta 2. punktu,
         tā kā:
         
                     (1)
                  
                  
                     Regulas (ES, Euratom) Nr. 883/2013 15. panta 2. punkts paredz, ka Eiropas Biroja krāpšanas apkarošanai (OLAF) Uzraudzības komitejā ir pieci neatkarīgi locekļi, kuriem ir pieredze vadošos amatos tieslietu vai izmeklēšanas jomās vai citos pielīdzināmos amatos, kas saistīti ar Biroja darbības jomām. Komitejas locekļus, savstarpēji vienojoties, ieceļ Eiropas Parlaments, Padome un Komisija. Lēmumā, ar kuru ieceļ Uzraudzības komitejas locekļus, iekļauj arī rezerves sarakstu ar potenciāliem komitejas locekļiem, kuri uz atlikušo pilnvaru termiņu nomaina Uzraudzības komitejas locekļus viena vai vairāku komitejas locekļu atkāpšanās, nāves vai pastāvīgas darbnespējas gadījumā.
                  
               
                     (2)
                  
                  
                     Saskaņā ar Regulas (ES, Euratom) Nr. 883/2013 15. panta 3. punktu Uzraudzības komitejas locekļu pilnvaru laiks ir pieci gadi, un tas nav atjaunojams. Lai nodrošinātu Uzraudzības komitejas kompetences saglabāšanu, pamīšus nomaina trīs un divus locekļus.
                  
               
                     (3)
                  
                  
                     Saskaņā ar Regulas (ES, Euratom) Nr. 883/2013 15. panta 6. punktu saskaņā ar piemērojamiem Komisijas noteikumiem Uzraudzības komitejas locekļi saņem dienas naudu un atlīdzību par izdevumiem, kas radušies, pildot amata pienākumus.
                  
               
                     (4)
                  
                  
                     Saskaņā ar Regulas (ES, Euratom) Nr. 883/2013 15. panta 7. punktu Uzraudzības komitejas locekļi, pildot savus pienākumus, nelūdz un nepieņem nevienas valdības vai iestādes, organizācijas, biroja vai aģentūras norādījumus.
                  
               
                     (5)
                  
                  
                     Saskaņā ar Regulas (ES, Euratom) Nr. 883/2013 10. panta 5. punkta trešo daļu Uzraudzības komitejas locekļiem, veicot savus pienākumus, ir jāievēro tāds pats dienesta noslēpuma pienākums, un minētais pienākums tiem ir saistošs arī pēc viņu pilnvaru beigām.
                  
               
                     (6)
                  
                  
                     Saskaņā ar 1. pantu Eiropas Parlamenta, Padomes un Komisijas 2016. gada 13. jūlija Lēmumā (ES, Euratom) 2016/1201, ar ko ieceļ OLAF Uzraudzības komitejas locekļus, divu Uzraudzības komitejas locekļu Grażyna Stronikowska kundzes un Rafael Muñoz López-Carmona kunga pienākumi beidzās 2021. gada 12. jūlijā, un trīs locekļu – Jan Mulder kunga, Maria Helena Pereira Loureiro Correia Fazenda kundzes un Dobrinka Mihaylova kundzes – pienākumi beidzās 2022. gada 22. janvārī. Saskaņā ar Regulas (ES, Euratom) Nr. 883/2013 15. panta 4. punktu šie locekļi palika amatā pēc viņu pilnvaru termiņa beigām, kamēr Uzraudzības komitejā nav pabeigts jaunu locekļu amatā iecelšanas process. Tādēļ, lai aizstātu minētos piecus locekļus, būtu jāieceļ jauni locekļi, ievērojot Regulas (ES, Euratom) Nr. 883/2013 15. panta 3. punktā noteikto pamīšās nomaiņas kārtību. Divas personas, kuru pilnvaru termiņš sākas nekavējoties, un trīs personas, kuru pilnvaru termiņš sākas 2022. gada 23. septembrī, ir izvēlētas izlozes kārtībā.
                  
               
                     (7)
                  
                  
                     Pēc atlases procedūras Eiropas Parlaments, Padome un Komisija pārliecinās, ka personas, kuras tiks ieceltas par Uzraudzības komitejas locekļiem, kā arī personas, kuras iekļautas potenciālo locekļu rezerves sarakstā, atbilst prasībām par neatkarību un pieredzi vadošos amatos tieslietu vai izmeklēšanas jomās vai pielīdzināmos amatos, kas saistīti ar OLAF darbības jomām, kā paredzēts Regulas (ES, Euratom) Nr. 883/2013 15. panta 2. punktā. Rezerves sarakstā iekļautās personas tiek norādītas atlases procedūrā iegūto rezultātu kārtībā,
                  
               IR PIEŅĒMUŠAS ŠO LĒMUMU.
         
            1. pants
            
               1.   Ar šo šādas personas tiek ieceltas par Eiropas Biroja krāpšanas apkarošanai (OLAF) Uzraudzības komitejas locekļiem no šā lēmuma spēkā stāšanās datuma, aizstājot locekļus, kuru pilnvaru termiņš beidzās 2021. gada jūlijā:
               
                           —
                        
                        
                           
                              Dusan STERLE kungs,
                        
                     
                           —
                        
                        
                           
                              Carsten ZATSCHLER kungs.
                        
                     
            
               2.   Ar šo šādas personas tiek ieceltas par Eiropas Biroja krāpšanas apkarošanai (OLAF) Uzraudzības komitejas locekļiem no 2022. gada 23. septembra, aizstājot locekļus, kuru pilnvaru termiņš beidzās 2022. gada janvārī:
               
                           —
                        
                        
                           
                              Teresa ANJINHO kundze,
                        
                     
                           —
                        
                        
                           
                              Marita SALGRAVE kundze,
                        
                     
                           —
                        
                        
                           
                              Angelo Maria QUAGLINI kungs.
                        
                     
            
               3.   Ja kāda no minētajām personām atkāpjas no Uzraudzības komitejas locekļa amata, mirst vai iegūst pastāvīgu darbnespēju, viņu uz atlikušo pilnvaru laiku nekavējoties aizvieto ar pirmo personu Uzraudzības komitejas sarakstā, kura vēl nav aizstājusi kādu Uzraudzības komitejas locekli:
               
                           —
                        
                        
                           
                              Thierry CRETIN kungs,
                        
                     
                           —
                        
                        
                           
                              Ilias KONSTANTAKOPOULOS kungs,
                        
                     
                           —
                        
                        
                           
                              Maria STYLIANIDI kundze,
                        
                     
                           —
                        
                        
                           
                              Andrei Atila Luca CHENDI kungs,
                        
                     
                           —
                        
                        
                           
                              Sophie DE WAEL kundze,
                        
                     
                           —
                        
                        
                           Igors LUDBORŽA kungs,
                        
                     
                           —
                        
                        
                           
                              Gabriella NAGY kundze,
                        
                     
                           —
                        
                        
                           
                              Joaquin SILGUERO ESTAGNAN kungs.
                        
                     
         
         
            2. pants
            Uzraudzības komitejas locekļi nerisina jautājumus, kas tiešā vai netiešā veidā skar viņu personīgās intereses, jo īpaši ģimenes un finanšu intereses, un traucē viņu neatkarībai.
         
         
            3. pants
            Atlīdzības summu par izdevumiem, kas radušies, pildot Uzraudzības komitejas locekļa pienākumus, maksājuma summu par katru dienu, kas pavadīta, pildot šos pienākumus, kā arī atmaksāšanas un samaksas kārtību nosaka Komisija saskaņā ar tās piemērojamajiem noteikumiem.
         
         
            4. pants
            Komisija par šo lēmumu informē iepriekš minētās personas un nekavējoties informē ikvienu personu, kura aizstāj Uzraudzības komitejas locekli saskaņā ar 1. panta 3. punktu.
         
         
            5. pants
            Lēmums stājas spēkā 2022. gada 28. martā.
         
         
            Briselē, 2022. gada 28. martā
            
               
                  Eiropas Parlamenta vārdā –
               
               
                  priekšsēdētāja
               
               Roberta METSOLA
            
            
               
                  Padomes vārdā –
               
               
                  priekšsēdētājs
               
               Bruno LE MAIRE
            
            
               
                  Komisijas vārdā –
               
               
                  komisārs
               
               Johannes HAHN
            
         
         
            (1)  Eiropas Parlamenta un Padomes Regula (ES, Euratom) 2020/2223 (2020. gada 23. decembris), ar kuru groza Regulu (ES, Euratom) Nr. 883/2013 attiecībā uz sadarbību ar Eiropas Prokuratūru un Eiropas Biroja krāpšanas apkarošanai izmeklēšanas efektivitāti (OV L 437, 28.12.2020., 49. lpp.).
         
            (2)  OV L 248, 18.9.2013., 1. lpp.